Bukid Pulag

An Bukid Pulag (; Ilokano: Bantay Pulag) iyo an pinakahalangkaw na alitoktok sa Luzon sa  sa itaas kan pantay-dagat, ikatulong pinakahalangkaw na bukid sa Filipinas, asin an ika-26 na pinakahalangkaw na toktok sa sarong isla sa Kinaban. Iyo ini an ikaduwang pinakaprominenteng bukid sa Filipinas na sarong turog na bulkan. Namumugtak ini sa hanggan nin tulong probinsya kan Benguet, Ifugao, asin Nueva Vizcaya, na minanumpongan sa alitoktok kan bukid. Mas halangkaw sana sa Bukid Pulag an Bukid Apo asin Bukid Dulang-dulang.

An Bukid Pulag midbid sa saiyang "kadagatan nin mga panganuron" asin kakaibang tanawon kan Milky Way Galaxy pagdiklom, na nakakaagda nin kadakol na mga turista. 

An bilog na bukid tinutubod na iyo an irokan kan mga espiritu nin tinmongao asin iyo an sagradong pahingaloan kan mga kalag kan mga katutunong Ibaloi asin iba pang etnikong tawo sa lugar na iyan.

Kasaysayan 
An mga katutubong Ibaloi kan Benguet pigpipreserbar an saindang mga gadan asin ihinaharong sa mga kuweba sa kabukidan. Pigkokonsiderar na mga pamanang kultural an Kabayan mummy sa irarom kan Presidential Decree No. 432.

An Bukid Pulag pinagdeklarang parke nasyonal sa paagi kan Pres. Proclamation No. 75 kan Pebrero 20, 1987 na may hiwas na 11,550 hektarya. Parte ini kan Cordillera Biogegraphic Zone asin sarong sityong National Integrated Protected Areas Programme (NIPAP).

An parke nasyonal iniistaran kan iba-ibang etnikong grupo arog kan Ibaloi, Kalanguya, Kankana-eys, Karao, asin Ifugao.

Heograpiya 

An Bukid Pulag igwang langkaw na 2,928 metro (9,06 piye). An alitoktok kan bukid yaon sa Banwaan nin Kabayan sa probinsya nin Benguet.

Klima 
Huli sa halangkaw na elebasyon kaini, an klima sa Bukid Pulag subtropikal na kalangkawan na may mga pag-uran na lakop sa bilog na taon. An pag-uran sa bukid na may promedyong 4,489 miles (176.7 m) taon-taon na an Agosto iyo an bulan na basa-basa na may promedyong uran na maabot sa 1,135 miles (44.7 m).

Hilingon man
 Listahan nin mga bukid sa Filipinas
 Listahan nin nasyonal na mga parke kan Pilipinas
 Lista kan mga kabukidan sa Sur-subangan na Asya

Reperensya 

Kabukidan kan Filipinas